[ΥΠΟΔΕΙΓΜΑ ΕΠΙΣΤΟΛΗΣ

για **νέες** μαθήτριες και **νέους** μαθητές]

Αγαπητοί γονείς,

Το παιδί σας πρέπει να γίνει δεκτό στο σχολείο μας.

Σύμφωνα με το άρθρο 20, παράγραφο 9 του νόμου περί προστασίας από λοιμώξεις (IfSG), οι μαθήτριες και οι μαθητές πρέπει να προσκομίσουν ένα αποδεικτικό στοιχείο που θα βεβαιώνει ότι έχουν εμβολιαστεί επαρκώς κατά της ιλαράς ή έχουν ανοσία στην ιλαρά **πριν** από την έναρξη της σχολικής φοίτησής τους. Το απαιτούμενο αποδεικτικό στοιχείο μπορεί να παρασχεθεί με τους ακόλουθους τρόπους:

1. μέσω ενός **βιβλιαρίου εμβολίων** ή ένα **ιατρικό πιστοποιητικό** (ακόμη και ως συνημμένο στο βιβλιάριο υγείας του παιδιού) το οποίο βεβαιώνει ότι το παιδί σας είναι **επαρκώς εμβολιασμένο** κατά της ιλαράς
2. μέσω ενός ιατρικού πιστοποιητικού το οποίο βεβαιώνει ότι το παιδί σας έχει **ανοσία** στην ιλαρά
3. μέσω ενός ιατρικού πιστοποιητικού το οποίο αναφέρει ότι το παιδί σας δεν μπορεί να εμβολιαστεί κατά της ιλαράς για ιατρικούς λόγους (**αντένδειξη)** ή
4. μέσω μιας βεβαίωσης από μια δημόσια αρχή ή τη διεύθυνση ενός άλλου φορέα που υπόκειται στον νόμο η οποία αναφέρει ότι **έχει ήδη προσκομιστεί** αποδεικτικό στοιχείο σύμφωνα με το σημείο 1

ή το σημείο 2.

Εάν δεν έχετε το βιβλιάριο εμβολίων ή ένα άλλο πιστοποιητικό που να βεβαιώνει ότι πραγματοποιήθηκε ο εμβολιασμός κατά της ιλαράς (π.χ. συνημμένο στο βιβλιάριο υγείας του παιδιού), θα πρέπει να απευθυνθείτε στον/στην οικογενειακό(-ή) γιατρό ή τον/την παιδίατρό σας. Ο/η γιατρός μπορεί να αναπληρώσει ελλιπείς εμβολιασμούς ή να βεβαιώσει έναν εμβολιασμό που έχει ήδη πραγματοποιηθεί (ο οποίος δεν καταγράφηκε στο βιβλιάριο εμβολίων), να βεβαιώσει ότι το παιδί έχει ήδη νοσήσει από την ασθένεια της ιλαράς ή να επιβεβαιώσει μια αντίστοιχη κατάσταση ανοσίας. Εάν ο εμβολιασμός κατά της ιλαράς δεν είναι δυνατός για το παιδί σας για ιατρικούς λόγους (αντένδειξη), ο/η γιατρός μπορεί να σας χορηγήσει ένα ιατρικό πιστοποιητικό το οποίο αναφέρει το χρονικό διάστημα κατά το οποίο ισχύει η αντένδειξη.

Ως εκ τούτου, θα ήθελα να σας ζητήσω να υποβάλετε ένα από τα προαναφερόμενα αποδεικτικά στοιχεία το αργότερο έως **[*ημέρα πριν την έναρξη των μαθημάτων*]**. Το αποδεικτικό θα σας επιστραφεί μετά την ολοκλήρωση του ελέγχου.

Επισημαίνεται:

Εάν δεν υποβληθεί ένα αντίστοιχο αποδεικτικό στοιχείο ή υπάρχουν αμφιβολίες για τη γνησιότητα ή την ορθότητα του περιεχομένου του αποδεικτικού που προσκομίζεται, υποχρεούμαι εκ του νόμου να ενημερώσω αμέσως την Υπηρεσία Δημόσιας Υγείας\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

και να διαβιβάσω τα απαιτούμενα δεδομένα προσωπικού χαρακτήρα στην Υπηρεσία Δημόσιας Υγείας.

Η Υπηρεσία Δημόσιας Υγείας ενδέχεται να σας καλέσει σε μια συζήτηση και να κρίνει εάν πρέπει να επιβληθεί πρόστιμο.

Μπορεί να προκύψει

1. η εμβολιαστική προστασία κατά της ιλαράς να είναι δυνατή ή να ολοκληρωθεί σε μεταγενέστερο χρονικό σημείο ή
2. το ιατρικό πιστοποιητικό (σχετικά με την υφιστάμενη ανοσία κατά της ιλαράς ή για μια αντένδειξη) να χάσει την ισχύ του λόγω λήξης.

Σε αυτήν την περίπτωση, πρέπει να υποβάλετε την απόδειξη εντός ενός μήνα αφότου το παιδί σας μπόρεσε να κάνει ή να ολοκληρώσει τον εμβολιασμό κατά της ιλαράς ή εντός ενός μηνός από τη λήξη ισχύος της υποβληθείσας ιατρικής βεβαίωσης σύμφωνα με το στοιχείο b).

Παρακαλώ όπως λάβετε υπόψη σας ότι ο ολοκληρωμένος εμβολιασμός κατά της ιλαράς δεν προστατεύει μόνο τους ίδιους τους μαθητές από την ασθένεια της ιλαράς αλλά και άτομα στο περιβάλλον τους τα οποία δεν μπορούν να εμβολιαστούν, όπως βρέφη ή άτομα με εξασθενημένο ανοσοποιητικό σύστημα.

Για περισσότερες πληροφορίες, ανατρέξτε στην ιστοσελίδα του Ομοσπονδιακού Υπουργείου Υγείας:

<https://www.bundesgesundheitsministerium.de/impfpflicht/faq-masernschutzgesetz.html>

Όσοι έχουν νόμιμη ασφάλιση υγείας δικαιούνται εμβολιασμούς. Σ' αυτούς περιλαμβάνονται και οι συνιστώμενοι εμβολιασμοί κατά της ιλαράς.

**Επισημαίνονται οι παρακάτω υποδείξεις σχετικά με την προστασία των δεδομένων:**

Όνομα και στοιχεία επικοινωνίας του υπεύθυνου φορέα για την επεξεργασία των δεδομένων προσωπικού χαρακτήρα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(όνομα σχολείου και στοιχεία επικοινωνίας)

Στοιχεία επικοινωνίας του υπεύθυνου προστασίας δεδομένων: \_\_\_\_\_\_\_\_\_\_\_\_\_\_\_\_\_\_\_\_\_\_\_

Το σχολείο θα τεκμηριώσει την προσκόμιση του αποδεικτικού στοιχείου για κάθε μαθήτρια και κάθε μαθητή. Η τεκμηρίωση θα διατηρηθεί, έως ότου οι μαθήτριες/μαθητές αποφοιτήσουν από το σχολείο.

Εάν το αποδεικτικό δεν υποβληθεί ή εάν υπάρχουν αμφιβολίες για τη γνησιότητα ή την ορθότητα του αποδεικτικού που υποβλήθηκε,

το ονοματεπώνυμο, η ημερομηνία γέννησης, το φύλο και η διεύθυνση της μαθήτριας/του μαθητή και, στην περίπτωση ανήλικων μαθητριών/μαθητών, το ονοματεπώνυμο και η διεύθυνση της/του κηδεμόνα, καθώς και – εφόσον απαιτείται – ο αριθμός τηλεφώνου και η διεύθυνση ηλεκτρονικού ταχυδρομείου διαβιβάζονται στην αρμόδια Υπηρεσία Δημόσιας Υγείας σύμφωνα με το άρθρο 20, παράγραφο 9, εδάφιο 2 του νόμου περί προστασίας από λοιμώξεις (IfSG).

Έχετε το δικαίωμα να λαμβάνετε πληροφορίες από το σχολείο για τα δεδομένα προσωπικού χαρακτήρα του παιδιού σας. Επίσης, έχετε το δικαίωμα διόρθωσης, διαγραφής, περιορισμού της επεξεργασίας καθώς και το δικαίωμα εναντίωσης στην επεξεργασία και το δικαίωμα φορητότητας των δεδομένων. Επιπλέον, δικαιούστε να υποβάλετε καταγγελία στην εποπτική αρχή προστασίας δεδομένων, στον επίτροπο για την προστασία των προσωπικών δεδομένων και την ελευθερία της πληροφόρησης στο ομόσπονδο κρατίδιο της Βάδης-Βυρτεμβέργης.

Με εκτίμηση,